Bekende oorlogfotograaf sterf - Mense - Republikein
Wednesday, April 01st, 16:56:10
Bekende oorlogfotograaf sterf
16 February 2020 | Mense
Die bekende oorlogfotograaf, John Liebenberg, is vanoggend in 'n hospitaal in Johannesburg oorlede.
Liebenberg wat in 1958 in Johanneburg gebore is, was bekend vir sy briljante foto's uit die Namibiese vryheidstryd.
Hy word deur vier kinders oorleef.
Foto Facebook/John Liebenberg
50 minute gelede | Gesondheid NADERE REFORMASIE - eCKE (betroubare christelike kernensiklopedie)
NADERE REFORMASIE was die Ne­der­landse variant van die piëtisme* in Duitsland en die puritanisme* (asook die latere metodisme*) in Engeland gedurende die 17de en 18de eeu. Die begrip “Nadere Reformasie” bedoel dat die grondbeginsels van die Reformasie* van die 16de eeu nader uitgewerk wou word. Kort ná die Refor­masie het die ortodoksie* met sy skolas­tieke intellektualisme in die Protestantse* kerke posgevat. Die Nadere Reformasie (en sy variante) was ’n reaksie hierop. Naas leerstellige regsinnigheid, is klem gelê op ’n vroom lewenswandel, die sg “prak­tyk van die godsaligheid”. Uiteraard het dié benadering ’n positiewe uitwerking op die Nederlandse gereformeerde* kerklike lewe gehad. Maar daar was ook nega­tiewe gevolge. Die objektiewe benadering van die ortodoksie het nou omgeslaan in ’n subjektivistiese twyfel aan die sekerheid van die geloof*. Die kenmerke wat ’n weergebore Christen* moet vertoon, het groter nadruk as die vaste beloftes van God in die evangelie* ontvang.
Die werke van bekende skrywers van die Nadere Reformasie, soos B Smijtegelt*, W à Brakel* en J van Lodenstein, is gretig aan die Kaap gelees. HR van Lier* en MC Vos*, is sterk deur die Nadere Reformasie beïnvloed. Dit het waarskynlik die bodem voorberei vir die evangeliese saad wat die Skotse predikante later aan die Kaap gesaai het.
Vir verdere lees: JW Hofmeyr 1989. Die Nederlandse Nadere Reformasie en sy invloed op twee kontinente. Pretoria: Unisa. CJ Malan 1981. Die Nadere Refor­masie. Potchefstroom: PU vir CHO. Vincent Brümmer 2013. Vroom of regsinnig? Wellington: Bybel-Media.
NADAB «» NAFTALI